লাহিনীপাড়া

লাহিনীপাড়া বা লাহিনী বাংলাদেশের একটি গ্রাম ও মীর মশাররফ হোসেনের জন্মস্থান। প্রতি বছর ১৩ নভেম্বর এখানে মীর মশাররফ হোসেনের জন্মজয়ন্তী উদযাপন এবং মেলার আয়োজন করা হয়। এটি কুষ্টিয়া জেলার কুমারখালী উপজেলার চাপড়া ইউনিয়নে গড়াই ও কালীগঙ্গা নদীর তীরে অবস্থিত।

 ইতিহাস 

বর্তমানে লাহিনীপাড়া মৌজার আয়তন । তবে বিভিন্ন তথ্যানুযায়ী বোঝা যায় এটির পূর্বে আরও বড় একটি মৌজা ছিল।

জগতি-গোয়ালন্দ ঘাট লাইন নির্মাণের সময় ব্রিটিশরা লাহিনী সংলগ্ন গড়াই নদীতে সেতু নির্মাণ করলেও কালীগঙ্গা নদীতে বাঁধ দিয়ে লাইন নির্মাণ করে। রবীন্দ্রনাথ ঠাকুর স্থানীয় কৃষকদের কাছে কালীগঙ্গার গুরুত্ব নিয়ে রেলওয়ে কোম্পানির সাথে বিভাগ চিঠি আদান-প্রদান করে ও কালীগঙ্গাতে গড়াই রেল সেতুর অনুরূপ সেতু নির্মাণের পরামর্শ দেয়। রেলওয়ে কোম্পানি খরচ বৃদ্ধির কথা বলে এই পরামর্শ গ্রহণ করেনি।

রবীন্দ্রনাথ ঠাকুর লাহিনীতে একটি আদর্শ গ্রাম স্থাপনের পরিকল্পনা করেন। তিনি নদীর ধারে রেলপথ ও বাজার বসিয়ে অন্যান্য গ্রামের সাথে সংযোগের পরিকল্পনা করেন। বিভিন্ন পেশাজীবীদের জন্য আলাদা আলাদা প্লট বরাদ্দ, বিদ্যালয়, সমবায় চিকিৎসালয় স্থাপনের পরিকল্পনাও করা হয়। এইসময় রবীন্দ্রনাথ লাহিনীতে একটি ছোট স্টেশন নির্মাণের জন্য রেলওয়ে কোম্পানি চিঠি দেয়। তবে রেলওয়ে কোম্পানি তাদের পূর্বপরিকল্পনা অনুযায়ী সেতুর অ্যাপ্রোচ স্টেশন হিসেবে চড়াইকল স্টেশন নির্মাণ করে।

এই আদর্শ গ্রাম নিয়ে নলডাঙ্গা রাজার সাথে রবীন্দ্রনাথ মামলায় জড়িয়ে পড়েন। মোহিনী মিলের পশ্চিমে অবস্থিত সুখ্যাত রাজারহাট (বড় বাজার), যা নলডাঙ্গা রাজার সম্পতি ছিল। রবীন্দ্রনাথের পরিকল্পিত লাহিনী বাজার দ্বারা রাজারহাট ক্ষতিগ্রস্ত হওয়ার সম্ভাবনা থাকায় নলডাঙ্গার রাজা এতে বাঁধা হয়ে দাঁড়ান। একপর্যায়ে লাহিনী বাজারে অগ্নিকাণ্ডের ঘটনা ঘটলে রবীন্দ্রনাথ ঠাকুর বাধ্য হয়ে আদর্শ গ্রাম পরিকল্পনা বাদ দেন।

 তথ্যসূত্র 

 বহিঃসংযোগ 




বিষয়শ্রেণী:কুষ্টিয়া জেলার গ্রাম
বিষয়শ্রেণী:কুমারখালী উপজেলা
বিষয়শ্রেণী:মীর মশাররফ হোসেন
বিষয়শ্রেণী:কুষ্টিয়ার ইতিহাস